ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
10 ส.ค. 2558

สรุปภาวะตลาดภาคเช้า : SET กลับมาอ่อนตัว – SET เริ่มมีสัญญาณเตือนตั้งแต่วันศุกร์ที่ผ่านมาด้วยหลุดต่ำกว่ากรอบล่างที่ 1430 จุดลงมา ทำให้เช้าวันแรกของสัปดาห์นี้อ่อนตัวลงต่อ และชัดขึ้นเมื่อต่ำกว่าแนวรับ 1426 จุด ส่วนเม็ดเงินใหม่ของทริกเกอร์ ฟันด์ ซึ่งคาดเข้ามาในสัปดาห์นี้ จะไม่ได้ช่วยพยุง SET ได้นัก เนื่องจากมูลค่าที่เสนอขายได้น้อย ส่วนปัจจัยอื่นๆ ยังไม่มีอะไรเข้ามานัก ทั้งนี้ SET ปิดภาคเช้าที่ระดับ 1423.16 จุด -5.63 จุด ด้วยมูลค่าซื้อขาย 1.8 หมื่นลบ. กลุ่มหลักพลังงานกดดันตลาด ปิดลบ -0.6% ส่วน ICT และแบงก์ ปิดลบเล็กน้อย -0.3% และ -0.1% ตามลำดับ ด้านตลาดภูมิภาคแกว่งแคบทั้งบวกและลบ
กลยุทธ์ที่แนะนำ :ช่วงบ่าย: คาดอ่อนตัวต่อ โดยมีแนวรับถัดไปที่ 1416 จุด โดยจะกลับมาเป็นสัญญาณที่ดีในระยะสั้นอีกครั้ง ต้องขึ้นมายืนเหนือระดับ 1425 จุดให้ได้ก่อน โดยมีแนวต้านระยะสั้นอยู่ที่ 1428-1430 จุด กลยุทธ์ ซื้อขายเก็งกำไรระยะสั้น แต่จากภาวะตลาดที่เป็นลบอีกครั้ง ดังนั้นเหมาะกับผู้รับความเสี่ยงได้สูง ส่วนการซื้อลงทุน รอก่อน ทั้งนี้ หุ้นแนะนำตามสัญญาณทางเทคนิค ได้แก่ WIIK (รับ 3.44 ต้าน 3.74, Cut 3.30)